Publication: Magyar Közlöny
Issue: MK-2000-86 (Year: 2000, Number: 86)
Era: 1990-2004
Section: a 21/2000. (VIII. 18.) HM rendelethez
Paragraph Index: 106

a 21/2000. (VIII. 18.) HM rendelethez A Szervezeti Munkavédelmi Szabályzat (SzMvSz) tartalmi követelményei I. Általános rész Az állományilletékes parancsnok az egészséget nem veszélyeztető és biztonságos munkavégzés követelményei megvalósításának módját — a jogszabályok, a szabványok és a szabályozók (utasítás, intézkedés stb.) keretein belül — maga határozza meg. A meghatározás módját, formáját az Mvt. részletesen nem állapítja meg, ebben az állományilletékes parancsnok — a szabályozási kereteken belül — dönthet, de a munkavédelmi belső viszonyok előírásait minden esetben kötelező írásban meghatározni. Az SzMvSz elkészítésébe célszerű az állományilletékes parancsnok szakembereit (ideértve a foglalkozás-egészségügyi orvost, jogászt (jogi-igazgatási, illetve pénzügyi szaktisztet stb.) bevonni. Az SzMvSz-t kötelező az érdekvédelmi fórumokkal (a szervezetnél képviseltetett szakszervezet, munkavédelmi képviselet) véleményeztetni. Ha működik a honvédségi szervezetnél munkavédelmi képviselő (bizottság), akkor az SzMvSz kiadásához annak egyetértése elengedhetetlenül szükséges. Az SzMvSz-nek összhangban kell lennie a hatályos jogszabályokkal és belső rendelkezésekkel, valamint a állományilletékes parancsnok által megkötött szerződésekkel. Az SzMvSz-t valamennyi beosztottal meg kell ismertetni. Az SzMvSz hatályos, munkavédelemre vonatkozó szabálynak minősül, alkalmazása kötelező, ezért végrehajtá- 2000/86. szám sát ellenőrzik, szankcionálják. Fegyelmi és anyagi felelősséget megalapozó, szabálysértési vagy büntetőjogi eljárás alapját képezheti. II. Az SzMvSz tartalmi követelményei

Source: https://magyarkozlony.hu/hivatalos-lapok/54e7222c6b70944ebd6e9f1522aefb65fb642941/dokumentumok/7a30db96c0003464ab1090f0250ea9cc246c8285/letoltes